**СЪОБЩЕНИЕ ДО МЕДИИТЕ**

На 13.01.2023г. бе проведено заседание на сформирания към Директора на РЗИ - Добрич Областен оперативен щаб за борба с Грип и ОРЗ.

Анализирана е епидемичната ситуация в областта по отношение разпространението на Грип и ОРЗ. От общо изпратени 25 проби за вирусологична диагностика в НЦЗПБ гр. София, 4 са положителни за грипен вирус.

По данни от сентинелно наблюдаваните лечебни заведения заболяемостта се повишава в сравнение с миналата седмица, но към момента не е достигнала епидемични стойности.

Заболяемостта в детската (0-4г.) и ученическата (5-14г.) възрасти също е в предепидемични стойности. Медицинските специалисти от лечебните заведения не докладват за повишено търсене на медицинска помощ и натиск върху здравната система.

Към момента на територията на областта не се обявява грипна епидемия. Ще продължи проследяването и анализирането на епидемичната обстановка.